**Lisa 2 Tehniline kirjeldus**

1. Hanke tulemusel tellitakse RMK Varbola linnuse ja telkimisala väikevormide maastikuarhitektuurse terviklahenduse projekteerimiseks.
2. Hankes kohalduvad avaliku ideekonkursi „Varbola linnuse ja telkimisala väikevormide maastikuarhitektuuri ideekavandi võistlus“ (viitenumber 294524) tehnilised tingimused niivõrd, kuivõrd need ei ole vastuolus käesolevas hankes sätestatuga. Hankedokumendid on leitavad: <https://riigihanked.riik.ee/rhrweb/#/procurement/8772565/documents?group=B>
3. Projekteerimistöö teostamiseks sõlmitava lepingu sisuks olevad projekteerimistööd tuleb teostada peatöövõtu meetodil. See tähendab, et töövõitja meeskond koordineerib ise erinevate alltöövõtjate ja koostööpartnerite tegevust projekteerimistööde kõikides etappides. Vajalike projektide tellimine, koostamine, kooskõlastamine ning lubade taotlemine, samuti eri osapoolte vahelise suhtluse koordineerimine kuuluvad kõik võidutöö kavandi meeskonna ülesannete hulka.
4. Projekteerimislepingu eeldatavad tähtajad:
   1. Eelprojekti (projekteerimistööde I etapp) peab töövõtja tellijale üle andma hiljemalt 2 kuu jooksul alates projekteerimistööde lepingu sõlmimisest.
   2. Põhiprojekti (projekteerimistööde II etapp) peab töövõtja tellijale üle andma hiljemalt 4 kuu jooksul alates projekteerimistööde lepingu sõlmimisest.
   3. Tööprojekt (projekteerimistööde III etapp) peab töövõtja tellijale üle andma hiljemalt 5 kuu jooksul alates projekteerimistööde lepingu sõlmimisest.
5. Projekteerimistöödel peab arvestama źürii ettepanekuid võidukavandiga tööks (Źürii lõpp- 06.10.2025.a protokoll p. 7):

*Töö tugevuseks on terviklik kontseptsioon ja alale sobiv identiteet. Kavandi realiseerimiseks on vajalik edasine arendustöö. Zürii ettepanek on vähendada ja vajadusel muuta erineva vormiga tarindite variatsioone vastavalt ala tegelikule kasutusele ja ligipääsetavusele ning kaaluda mõnede elementide mahulise lahenduse ja materjalivalikute täpsustamist, sh katuse kõrguse vähendamist. Samuti tuleb hoida ideed edasi arendades fookuses ehitiste pikaealisust, hooldus- ja kasutajamugavust, funktsionaalsust ning külastajate turvalisuse tagamist.*

1. Hankeleping sõlmitakse Lisa 2 Hankelepingu projekt esitatud tingimustel, sh võttes arvesse:
   1. Pakkuja loovutab kõik hankelepingu alusel teostatud tööle tekkivad varalised õigused Tellijale ning need loetakse Tellijale üleantuks hankelepingu hinna eest tasumisega.
   2. Projekteerija annab tellijale ainulitsentsi all-litsentsi andmise õigusega kõigile autori isiklikele õigustele Hankelepingu alusel teostatud töö suhtes kogu autoriõiguse kehtivuse tähtajaks ilma territoriaalsete piiranguteta.
   3. Kõik autoritasud ja litsentsitasud sisalduvad hankelepingu eseme maksumuses.