KINNITATUD

RMK õigus- ja hangete osakonna juhataja

käskkirjaga nr 1-47.3576/1

**HANKEDOKUMENT**

Riigimetsa Majandamise Keskus (edaspidi **Hankija**) teeb ettepaneku esitada pakkumus hankemenetluse RHS § 49 lõike 6 alusel „**Varbola linnuse ja telkimisala väikevormide maastikuarhitektuurse terviklahenduse projekteerimine**“ (viitenumber 303308) riigihanke alusdokumentides (RHAD) esitatud tingimustel.

1. **ÜLDINFO** 
   1. Ideekonkurss korraldatakse vastavalt RHS § 128 lõike 1 punktile 1. Ideekonkursi võitjaga sõlmitakse riigihangete seaduse § 49 lõike 6 alusel läbiviidava väljakuulutamiseta läbirääkimistega hankemenetluse tulemusena hankeleping Varbola linnuse ja telikmisala väikevormide maastikuarhitektuurse terviklahenduse projekteerimiseks.
   2. Kõik RHAD täiendavad üksteist. Mistahes dokumendis sätestatud kohustus, tingimus või nõue on pakkujale kohustuslik. RHAD koosnevad kõigist eRHRis käesoleva hanke raames avaldatud ja viidatud dokumentidest. Erinevuste korral hanketeates ja teistes RHADs esitatud teabe vahel lähtutakse hanketeates esitatust. Samuti, kui huvitatud isik ei ole esitanud hankemenetluse käigus küsimusi RHADs avastatud vastuolude, ebaselguste või puuduste kohta, siis hanke alusdokumentide tingimusi tõlgendatakse muutunud või ebaselgete asjaolude korral ja kooskõlas RHS-ga lähtudes sellest, mida pooled oleksid mõistlikult võinud eeldada lepingu sõlmimise ajal, arvestades lepingu sisu, tellitud teenuse olemust ning hankija ootust saada teenust, mis vastab selle iseloomule ja otstarbele.
   3. Iga viidet, mille hankija teeb RHADs mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb RHADs ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või raamlepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.
   4. Hange ei ole osadeks jagatud, kuivõrd hangitava teenuse olemusest ja hanke menetlusliigist tulenevalt tellitakse teenus eelvalitud kaasatud pakkujalt.
2. **RAAMLEPINGU ESE**
   1. Hankija viib läbi väljakuulutamiseta läbirääkimistega hankemenetluse RHS § 49 lg 6 alusel, et sõlmida avatud ideekonkursi „Varbola linnuse ja telkimisala väikevormide maastikuarhitektuuri ideekavandi võistlus“ (viitenumber 294524) võitja auhinnatud kavandi alusel projekteerimistööde hankeleping.
   2. Tööde teostamise perioodiks on 5 kuud alates hankelepingu sõlmimisest.
   3. Projekteerimistööde lepingu maksumus ei või ületada 29 500 eurot (lisandub käibemaks).
   4. Tööde teostamise keel on eesti keel (nii tööprotsessis kui ka dokumentatsiooni koostamisel).
   5. Vastavalt avatud ideekonkursi „Varbola linnuse ja telkimisala väikevormide maastikuarhitektuuri ideekavandi võistlus“ (viitenumber 294524) hanke alusdokumentidele toodule ja käesoleva ettepaneku lisale 1- tehniline kirjeldus.
3. **LÄBIRÄÄKIMISED**
   1. Läbirääkimisi peetakse pakkujaga hankija äranägemisel eraldi peale pakkumuse avamist ning pakkumuse esitanud isiku hankemenetlusest kõrvaldamise aluste puudumise kontrollimist.
   2. Lepingu tingimused, mille üle võidakse pidada läbirääkimised, on lepingu maht, täitmise tähtajad (etappide eeldatavad tähtajad võivad muutuda väljakuulutamiseta läbirääkimistega hankemenetluses toimuvate läbirääkimiste käigus kuni 10%).
   3. Läbirääkimisi peetakse esimesel võimalusel, kuid eeldatavalt detsembris 2025.
   4. Hankija võib loobuda läbirääkimiste pidamisest kui esitatud pakkumus on hankija hinnangul hankijale sobiv.
   5. Läbirääkimisi peetakse läbi eRHR-i, kui hankija ei otsusta pidada läbirääkimisi teisiti (kirjalikult, koosolekutel vms).
4. **HANKELEPINGU SÕLMIMISE TINGIMUSED**
   1. Hanke läbiviimise tulemusena sõlmitakse ühe edukaks tunnistatud pakkujaga hankeleping tähtajaga 6 kuud. Hankija soovib hankelepingu sõlmida mõistlikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.
   2. Hankelepinguga ei võrdsustata edukaks tunnistatud pakkumust või pakkumuse edukaks tunnistamise otsust ei eraldi ega koos, vaid hanke tulemusel sõlmitakse RHAD lisa 2 kohane hankeleping.
5. **PAKKUMUS**
   1. Pakkuja esitab RHR süsteemis täidetava pakkumuse maksumuse vormi.
   2. Pakkuja peab pakkumuse koostamisel ja esitamisel arvestama kõikide käesolevas tehnilise kirjeldus kui ka hankelepingu projektis esitatud tingimustega.
   3. Pakkumuse maksumus peab olema lõplik ja sisaldama kõiki kulusid vastavalt RHAD-le ning seal nimetamata kulusid, mis on vajalikud tööde nõuetekohaseks teostamiseks. Null või negatiivse väärtusega maksumusi ei ole lubatud kasutada ja sellised pakkumused on hankijal õigus lugeda mittevastavaks ning tagasi lükata.
   4. Hankija ei hüvita lepingu täitmisel pakkujale mingeid täiendavaid kulusid ega tee täiendavaid makseid.
   5. Huvitatud isik või pakkuja kannab hankemenetluses osalemisega seotud kogukulud ja -riski, kaasa arvatud vääramatu jõu (*force majeure*) toime võimalused.

1. **HANKEMENETLUSE KEHTETUKS TUNNISTAMINE**
   1. Hankijal on õigus hankemenetlus põhjendatud kirjaliku otsusega kehtetuks tunnistada. Põhjendatud vajaduseks võib olla eelkõige, kuid mitte ainult:
      1. kui tekib vajadus hankelepingu eset olulisel määral muuta;
      2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või raamlepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
      3. kui langeb ära vajadus asjade tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest;
      4. kui hankemenetluses on ilmnenud ebakõlad, mida ei ole võimalik kõrvaldada ega menetlust seetõttu õiguspäraselt lõpule viia.
2. **LISATEABE SAAMINE**
   1. RHAD kohta saab selgitusi või täiendavat teavet ainult RHR kaudu, mis eeldab seda, et huvitatud isik registreerib end RHR-s vastava hankemenetluse juurde. Telefoni ega e-kirja teel küsimusi vastu ei võeta.
3. **HANKEDOKUMENTIDE LOETELU**
   1. Lisa 1 – Tehniline kirjeldus
   2. Lisa 2 – Hankelepingu projekt